TV7 JERUUSALEMMA UUDISED
Meie tänased teemad -
Iisraeli uus valitsus
Hamas tappis reporteri lapse
Süüria võib Iisraeli vastu pöörduda
TV7 Jeruusalemma Uudistest - Shalom!
Israel Today teatel moodustas peaminister Benjamin Netanyahu
enamusvalitsuse eelmisel neljapäeval, vaid paar päeva enne tähtaja lõppu.
Valitsusse kuuluvad peaministri parempoolne partei Likud
ja selle liitlane, parempoolne sionistlik partei Israel Beiteinu,
liberaalne tsentristlik Yesh Atid
ja natsionalistlik parempoolne religioosne partei Jewish Home.
Yesh Atid üllatas valimistel suurte häältearvuga.
Partei tahab lõpetada ultraortodokside võimu riigi usuelus.
Partei nõuab ka avalike varade paremat majandamist,
ning uues valitsuses on neil rahandusministri
ja haridusministri portfellid.
Haridusministeerium haldab ultraortodokssetele yeshivadele
suunatud tohutut rahavoolu.
Natsionalistliku paremäärmusliku partei Jewish Home esimees
Naftali Bennett sai oma valdusse kolm ministeeriumi -
majandus- ja kaubandus-, immigratsiooni- ja Jeruusalemma,
ning usuasjade ministeeriumi.
Usuasjade ministrina võib Bennett tuua muutusi
judaismi pöördumise protsessis ja tsiviillaulatuste lubamises.
Netanyahu partei Likud jätab endale siseministri portfelli.
Uues valitsuses on 22 ministrit endise 30 asemel.
Samuti on Yesh Atidi juht Yair Lapid ja Juudi Kodu esimees Bennett
leppinud kokku, et Iisraeli suur ultraortodokside sektor
ei saa jätkata riigi soodustuste nautimist osalemata riigikaitses.
Lõpliku kokkulepe järgi võivad ultraortodoksid piibliõppe tõttu
armeeteenistust edasi lükata kolme aasta võrra.
21-aastaselt peavad nad siiski armeesse astuma,
nagu kõik teisedki iisraellased, kaheks aastaks.
Arutz Sheva kirjutab ÜRO raportist, mis kirjeldab ebatavaliselt julgelt,
täpselt ja selgelt Iisraeli poolt mullu Gazas teostatud
terrorismivastasest operatsioonist. Raport paljastab Hamasi valed.
Mullu novembris süüdistasid The Washington Post ja BBC
Iisraeli Kaitsejõude ja mõistsid IKJ hukka
oma kontrollimatutel andmetel põhinevas artiklis.
Artikkel rääkis reporterist, kelle pisipoeg hukkus
reporteri kodu Gazas tabanud raketiplahvatuses.
Foto surnud last kätel kandvast nutvast toimetajast
sai konflikti tragöödia võimas sümbol.
Hamas kasutas seda propagandarelvana, et mustata meedias
ja rahvusvahelises poliitikas Iisraeli nime.
Samal ajal võitles Iisrael, et kaitsta oma lõunarajoonide rahvast
Gaza raketitule eest.
Hiljuti avaldatud ÜRO Inimõiguste Nõukogu raportis öeldakse:
"14. novembril hukkusid naine, tema 11-kuune beebi
ja 18-aastane täisealine Al-Zaitounis ilmselt palestiinlaste raketitabamuses
mis ei ulatunud Iisraelini."
Paragrahvi alaviite sõnul uuris juhtumit isiklikult
ÜRO Inimõigusnõuniku kantselei.
Uurijad usuvad, et rünnak lähtus Hamasist.
Israel Today teatab IKJ ülema Benny Gantzi hoiatusest -
mässulised, keda USA ja Euroopa aitavad relvastuse ja väljaõppega,
võivad pöörduda Süüria diktaatori kukutamise järel Iisraeli vastu.
Gantzi sõnul on Süüria olukord muutunud ebastabiilseks
ja äärmiselt ohtlikuks.
Kuigi sõja tõenäolisus Süüriaga on väike,
võivad Assadi vastu võitlevad terrorirühmitused
näha Iisraeli oma järgmise sihtmärgina.
Süüria kodusõja algusest peale on Iisrael hoiatanud,
et enamik mässulistegruppe on kas radikaalsed islamistid
või nende poolt toetatud. Nende seas on ka Al Qaeda
ning nende võit vaid suurendaks pingeid Iisraeli-Süüria piiril.
Hiljuti Süüria mässuliste poolt vahistatud 21 ÜRO rahuvalvajat
on vabastatud, kuid mitmed teised põgenesid röövimishirmus Iisraeli.
Paari nädala eest avasid Süüria mässulised tule
ÜRO rahuvalvajate pihta,
mis viis nende turvalisuse analüüsimiseni piirkonnas.
Iisrael muretseb, et ÜRO otsustab rahuvalvajad välja viia
vahetult enne seda, kui neid kõige enam vaja oleks.
Jeruusalem näeb kogu olukorda uue näitena sellest,
kuidas Iisrael ei saa loota oma julgeoleku osas
rahvusvahelistele garantiidele.
Seetõttu ei pea Iisrael tegema suuri järeleandmisi,
mis võivad ohustada juudiriigi kodanike julgeolekut.
Lühidalt -
Ha'aretz räägib UNICEF'i raportist, mille järgi Iisrael kohtleb halvasti
vahistatud Palestiina lapsi.
Igal aastal vahistavad IKJ, politsei ja julgeolekuametnikud Läänekaldal
hinnanguliselt 700 12-17-aastast palestiinlast, eelkõige poisse,
keda kuulatakse üle ja jäetakse vahi alla.
UNICEF'i raporti järgi on Iisrael teinud viimastel aastatel
positiivseid muutusi.
Näiteks kasutatakse valu ja haavu vältivaid
käte kinnisidumismeetodeid.
Arutz Sheva teatel said eelmisel nädalal Tel Avivi viival teel
reisinud ema ja kolm last vigastada palestiinlaste loobitud kivide tõttu
tekkinud autoõnnetuses.
2-aastane tüdruk sai kriitiliselt ja ülejäänud pere kergemalt
või tõsisemalt viga.
Pere auto põrkas kokku kivide tõttu suuna muutnud veokiga,
mille juht kergelt viga sai.
Populaarseimaks terroriks muutunud kiviloopimine on tekitanud Iisraelis
surmajuhtumeid ja tõsiseid vigastusi aastakümneid.
Peaminister Netanyahu on õhutanud IKJ karmidele meetmetele
Juuda ja Samaaria palestiinlaste juutide-vastaste rünnakute suhtes.
ÜRO Julgeolekunõukogu on avaldanud muret
Liibanoni-Süüria piiril käiva korduva tulevahetuse suhtes.
Paljud Liibanoni tsiviilelanikud on tulevahetustes,
sissetungimistes ja inimröövides hukkunud või haavata saanud.
Nõukogu muretseb ka piiriülese relvakaubanduse üle.
Nõukogu on õhutanud liibanonlasi kaitsma rahvuslikku ühtsust,
kohates katseid nõrgendada oma maa stabiilsust,
ja vältima igasugust osalust Süüria konfliktis.
ÜRO Julgeolekunõukogule teeb muret ka Süüria vägivalla eest põgeneva
kasvava põgeniketulva mõju. Hetkel on neid Liibanonis 360 000.
Muret tekitab see, et enda 15 aastat väldanud kodusõjast
äsja vabanenud Liibanon on muutunud Süüria veresauna tõttu rahutumaks.
Liibanonis on plahvatusohtlik segu lahkusulisi
ning Süüria poolt ja selle vastu olevate rühmituste vahel
on suuri erimeelsusi. Paljud rühmitused on relvastatud.
Need olid meie tänased uudised. Shalom ja kohtumiseni!
Tõlge: Monika Jaaguri